ai4bharat/Pralekha huggingface dataset:
মানবসম্পদবিকাশমন্ত্রক
কেন্দ্রীয় শিক্ষা মন্ত্রী লীলাবতী পুরস্কার ২০২০-র কথা ঘোষণা করেছেন : নারীদের ক্ষমতায়ণে এআইসিটিই’র উদ্ভাবনী শিক্ষা মূলক কার্যক্রম
নতুন দিল্লি, ১৭ নভেম্বর, ২০২০
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক আজ ভার্চুয়াল মাধ্যমে নারীদের ক্ষমতায়ণের জন্য এআইসিটিই’র উদ্ভাবনী শিক্ষামূলক কার্যক্রম ক্ষেত্রে লীলাবতী পুরস্কার ২০২০-র কথা ঘোষণা করেছেন। নারীদের ক্ষমতায়ণের সঙ্গে তাঁদের স্যানিটেশন, স্বাস্থ্য বিধি, পুষ্টিকর খাবার, সুস্বাস্থ্য, স্বাক্ষরতা, কর্মসংস্থান, প্রযুক্তি, ঋণ, বিপণন, উদ্ভাবন, দক্ষতা বিকাশ, প্রাকৃতিক সম্পদ এবং মহিলাদের অধিকার ইত্যাদি বিষয়ে সচেতনতা তৈরির ক্ষেত্রে এই পুরস্কার প্রদান করা হয়। এআইসিটিই’র সদস্য সচিব অধ্যাপক রাজীব কুমার, চেয়ারম্যান অধ্যাপক অনীল সহস্রবুধে, নতুন শিক্ষা নীতির খসড়া কমিটির সদস্য শ্রীমতী বসুধা কামাথ সহ শীর্ষ আধিকারিকরা অনুষ্ঠানে উপস্থিত ছিলেন।
অনুষ্ঠানের ভাষণে কেন্দ্রীয় শিক্ষামন্ত্রী লীলাবতী পুরস্কার ২০২০-র কথা ঘোষণা করেন। তিনি বলেন, দেশের মেয়েদের সাবলম্বী, আত্মবিশ্বাসী ও সফল করে তুলতে মান সম্মত শিক্ষা ব্যবস্থার প্রয়োজন রয়েছে। তিনি বলেন, মহিলাদের ক্ষমতায়ণের বিষয়টিকে সরকার বারংবার গুরুত্ব দিয়েছে। প্রধানমন্ত্রী শ্রী নরেন্দ্র মোদীর নেতৃত্বে সরকার সুকন্যা সমৃদ্ধি যোজনা, বেটি বাঁচাও বেটি পঢ়াও, সিবিএসই উড়ান প্রকল্প এবং আরও অনেক প্রকল্প চালু করেছে। মূলত, দেশের বালিকা ও মহিলাদের সামগ্রিক বিকাশের জন্য এই কল্যাণমূলক প্রকল্প চালু করা হয়েছে। তিনি বলেন, এআইসিটিই’র লীলাবতী পুরস্কার ২০২০ নারীদের ক্ষমতায়ণে এবং তাঁদের শিক্ষা ও উদ্ভাবন ক্ষেত্রে এগিয়ে নিয়ে যেতে সাহায্য করবে।
কেন্দ্রীয় মন্ত্রী বলেন, শিক্ষা মন্ত্রকের উদ্ভাবনী বিভাগ বিশেষত মহিলাদের জন্য স্মার্ট ইন্ডিয়া হ্যাকাথনের বিষয়ে বেশ কয়েকটি কর্মসূচী চালু করেছে। এই ধরণের উদ্যোগগুলিতে ছাত্রী এবং মহিলাদের অংশগ্রহণে তাঁদের শ্রেষ্ঠত্ব বিকাশের পথ সুগম করবে। লীলাবতী পুরস্কার দেশের নারীদের ক্ষমতায়ণে সুযোগ এনে দেবে।
মন্ত্রী আরও জানান, এই পুরস্কারে মহিলাদের স্বাস্থ্য, আত্মনির্ভরতা, স্যানিটেশন, স্বাক্ষরতা, উদ্যোক্তা এবং আইনী সচেতনতার মতো বহু বিভাগ রয়েছে। তিনি বলেন, এই কর্মসূচীতে মহিলাদের অংশগ্রহণ নিশ্চিত করবে এবং তাঁদের শিক্ষা প্রতিষ্ঠানে উচ্চ পদে অধিষ্ঠিত হতে সক্ষম করবে।
এআইসিটিই’র চেয়ারম্যান অধ্যাপক অনীল ডি সহস্রবুধে জানান, এই উদ্যোগের মাধ্যমে নারীদের ক্ষমতায়ণের পথ সুগম হবে এবং নিরক্ষরতা দূরীকরণ, বেকারত্ব হ্রাস, অর্থনৈতিক বিকাশ, পুষ্টি বৈষম্য দূর এবং মাতৃত্বকালীন মৃত্যুর হার কমবে।
সামাজিকন্যায়ওক্ষমতায়নমন্ত্রক
ভিন্নভাবে সক্ষমদের জন্য কেন্দ্রের নানা উদ্যোগ
কলকাতা, ৮ ই এপ্রিল
করোনা পরিস্থিতির পর দেশে আর্থিক অসুবিধা সত্ত্বেও দিব্যাঙ্গদের সাহায্যের জন্য সুগম মে ভারত যোজনায় ১২.৭৪ শতাংশ অর্থ বরাদ্দ বৃদ্ধি করেছে কেন্দ্রীয় সরকার। কেন্দ্রীয় সামাজিক ন্যায়বিচার ও ক্ষমতায়ন প্রতিমন্ত্রী রামদাস আঠওয়ালে একদিনের সফরে কলকাতায় এসে আজ সাংবাদিক সম্মেলনে একথা জানিয়েছেন । তিনি বলেন চলতি অর্থবছরে ভিন্ন ভাবে সক্ষমদের বিভিন্ন সহায়তা প্রকল্পে কেন্দ্রীয় সরকার ১ কোটি ৪২ হাজার ৩৩৪ কোটি টাকা বরাদ্দ করেছে । দেশের প্রতিটি জেলায় দিবাঙ্গদের যে সকল সহায়ক সরঞ্জাম প্রয়োজন তা দেওয়া হচ্ছে। শ্রী আঠওয়ালে বলেন, কেন্দ্রের গৃহীত মুদ্রা যোজনা, প্রধানমন্ত্রী আবাস যোজনা, প্রধানমন্ত্রী উজ্জ্বলা যোজনা, আয়ুষ্মান ভারত এর মতো প্রকল্প গুলির মাধ্যমে সারা দেশে পিছিয়ে পড়া গরীব নিম্ন বিত্ত মানুষের যথেষ্ট উপকার হয়েছে।
মন্ত্রী পশ্চিমবঙ্গের রামপুরহাটের বগটুই গ্রামের হিংসার ঘটনার তীব্র নিন্দা করেন । সাংবাদিক সম্মেলনে কেন্দ্রের গৃহীত ভেনচার ক্যাপিটাল ফান্ড প্রকল্পে ২০ লক্ষ থেকে ১৫ কোটি টাকা পর্যন্ত ঋণ দান প্রকল্পে কেন্দ্র ৭৫ শতাংশ দিলেও বাকি ২৫ শতাংশ অর্থের ১৫ শতাংশ রাজ্য সরকারকে দেবার জন্য তিনি আবেদন করেন ।
CG/AM
(Visitor Counter : 12
প্রধানমন্ত্রীরদপ্তর
প্রধানমন্ত্রী ২৬ সেপ্টেম্বর রোজগার মেলায় বিভিন্ন সরকারি দপ্তর ও সংগঠনের জন্য ৫১ হাজার চাকরি প্রার্থীর হাতে নিয়োগপত্র তুলে দেবেন
কর্মসংস্থানকে অগ্রাধিকার দেওয়ার যে অঙ্গীকার প্রধানমন্ত্রী করেছিলেন, রোজগার মেলার মাধ্যমে তা বাস্তবায়িত হচ্ছে
কর্মযোগী প্রারম্ভের মাধ্যমে সদ্য নিযুক্ত কর্মীরা অনলাইনে নিজেদের প্রশিক্ষিত করবেন
নয়াদিল্লি, ২৫ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী আগামী ২৬ সেপ্টেম্বর ভিডিও কনফারেন্সিং – এর মাধ্যমে রোজগার মেলায় বিভিন্ন সরকারি দপ্তর ও সংগঠনের জন্য ৫১ হাজার চাকরি প্রার্থীর হাতে নিয়োগপত্র তুলে দেবেন। এই অনুষ্ঠানে প্রধানমন্ত্রী সদ্য নিযুক্তদের উদ্দেশে বক্তব্য রাখবেন।
দেশ জুড়ে ৪৬টি জায়গায় রোজগার মেলার আয়োজন করা হবে। বিভিন্ন কেন্দ্রীয় সরকারি দপ্তর এবং রাজ্য সরকার ও কেন্দ্রশাসিত অঞ্চল প্রশাসন নিয়োগ সংক্রান্ত এই উদ্যোগে সামিল হয়েছে। দেশের বিভিন্ন প্রান্ত থেকে নবনিযুক্ত এইসব কর্মীরা ডাক, ইন্ডিয়ান অডিট অ্যান্ড অ্যাকাউন্টস্, পারমাণবিক শক্তি, রাজস্ব এবং উচ্চ শিক্ষা দপ্তরে ও প্রতিরক্ষা সহ স্বাস্থ্য ও পরিবার কল্যাণ মন্ত্রকে যোগ দেবেন।
কর্মসংস্থানকে অগ্রাধিকার দেওয়ার যে অঙ্গীকার প্রধানমন্ত্রী করেছিলেন, রোজগার মেলার মাধ্যমে তা বাস্তবায়িত হচ্ছে। রোজগার মেলা কর্মসংস্থান সৃষ্টিতে অনুঘটকের কাজ করছে। এর মাধ্যমে দেশের যুবক-যুবতীদের ক্ষমতায়ন নিশ্চিত হওয়ার পাশাপাশি, তাঁরা জাতীয় উন্নয়নের অংশীদার হচ্ছেন।
কর্মযোগী প্রারম্ভের মাধ্যমে সদ্য নিযুক্ত কর্মীরা অনলাইনে নিজেদের প্রশিক্ষিত করবেন। এই পোর্টালে ৬৮০টিরও বেশি পাঠক্রম রয়েছে। অনলাইন মারফৎ এই প্রশিক্ষণ পাওয়া যাবে।
PG/CB/SB
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ২০ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৫৯ কোটি ৬৭ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ১৯ লক্ষ ২৪ হাজার ৫১।
দেশে সুস্পষ্টভাবে করোনায় আক্রান্তের হার বর্তমানে ৫.০৩ শতাংশ।
সুস্থতার হার বর্তমানে ৯৩.৬৯ শতাংশ।
দেশে গত ২৪ ঘণ্টায় সুস্থ হয়েছেন ২ লক্ষ ২৩ হাজার ৯৯০ জন। এর ফলে, মোট সুস্থতার সংখ্যা ৩ কোটি ৫৮ লক্ষ ৭ হাজার ২৯।
দেশে গত ২৪ ঘণ্টায় নতুন করে আক্রান্ত ৩ লক্ষ ১৭ হাজার ৫৩২ জন।
এ পর্যন্ত মোট ওমিক্রন আক্রান্তের সংখ্যা ৯ হাজার ২৮৭, যা গতকালের তুলনায় ৩.৬৩ শতাংশ বৃদ্ধি পেয়েছে।
দৈনিক-ভিত্তিতে আক্রান্তের হার ১৬.৪১ শতাংশ।
সাপ্তাহিক-ভিত্তিতে আক্রান্তের হার ১৬.০৬ শতাংশ।
এখনও পর্যন্ত নমুনা পরীক্ষার সংখ্যা ৭০ কোটি ৯৩ লক্ষ। গত ২৪ ঘণ্টায় নমুনা পরীক্ষা করা হয়েছে ১৯ লক্ষ ৩৫ হাজার ১৮০।
CG/SS/SB
(Visitor Counter : 121
স্বাস্থ্যওপরিবারকল্যাণমন্ত্রক
ভারতে মোট টিকাকরণ ১৩.৮৩ কোটি ছাড়িয়েছে
দেশে গত ২৪ ঘন্টায় ২৯ লক্ষের বেশি টিকার ডোজ দেওয়া হয়েছে
কোভিডে গত ২৪ ঘন্টায় সুস্থ হয়েছেন২.১৯ লক্ষের বেশি
মৃত্যুহার আরও কমে ১.১৪ শতাংশ
১১টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খবর নেই
নয়াদিল্লী, ২৪ এপ্রিল, ২০২১
বিশ্বের বৃহত্তম টিকাকরণ অভিযানের অঙ্গ হিসেবে ভারতে আজ পর্যন্ত ১৩ কোটি ৮৩ লক্ষের বেশি কোভিড-১৯ টিকার ডোজ দেওয়া হয়েছে। আজ সকাল ৭টা পর্যন্ত প্রাথমিক তথ্য অনুযায়ী ১৩ কোটি ৮৩ লক্ষ ৭৯ হাজার ৮৩২টি টিকার ডোজ দেওয়া হয়েছে। এরমধ্যে ৯২ লক্ষ ৬৮ হাজার ২৭ জন স্বাস্থ্যকর্মী টিকার প্রথম ডোজ এবং ৫৯ লক্ষ ৫১ হাজার ৭৬ জন স্বাস্থ্যকর্মী দ্বিতীয় ডোজ পেয়েছেন। অন্যদিকে করোনার বিরুদ্ধে লড়াইয়ে অগ্রভাগে থাকা ১ কোটি ১৮ লক্ষ ৫১ হাজার ৬৫৫ জন কর্মী প্রথম ডোজ এবং ৬১ লক্ষ ৯৪ হাজার ৮৫১ জন কর্মী দ্বিতীয় ডোজ পেয়েছেন। এছাড়াও ৬০ বছরের বেশি বয়সী ৪ কোটি ৯১ লক্ষ ৪৫ হাজার ২৬৫ জন সুফলভোগী প্রথম ডোজ এবং ৭১ লক্ষ ৬৫ হাজার ৩৩৮ জন সুফলভোগী দ্বিতীয় ডোজ পেয়েছেন। একইভাবে, ৪৫-৬০ বছর বয়সী ৪ কোটি ৬৬ লক্ষ ৭১ হাজার ৫৪০ জন সুফলভোগী প্রথম ডোজ এবং ২১ লক্ষ ৩২ হাজার ৮০ জন সুফলভোগী দ্বিতীয় ডোজ পেয়েছেন।
দেশে মোট টিকাকরণের ৫৮.৯২ শতাংশ দেওয়া হয়েছে ৮টি রাজ্যে। গত ২৪ ঘন্টায় ২৯ লক্ষের বেশি টিকার ডোজ দেওয়া হয়েছে। দেশব্যাপি টিকাকরণ অভিযানের ৯৮তম দিনে  ২৯ লক্ষ ১ হাজার ৪১২টি টিকার ডোজ দেওয়া হয়েছে। এরমধ্যে ১৮ লক্ষ ৬৩ হাজার ২৪ জন সুফলভোগী প্রথম ডোজ এবং ১০ লক্ষ ৩৮ হাজার ৩৮৮ জন সুফলভোগী দ্বিতীয় ডোজ পেয়েছেন।
দেশে আজ কোভিডে সুস্থতার সংখ্যা দাঁড়িয়েছে ১ কোটি ৩৮ লক্ষ ৬৭ হাজার ৯৯৭। জাতীয় স্তরে সুস্থতার হার ৮৩.৪৯ শতাংশ। গত ২৪ ঘন্টায় আরোগ্য লাভ করেছেন ২ লক্ষ ১৯ হাজার ৮৮৩ জন। এরমধ্যে ১০টি রাজ্যে সুস্থতার হার ৮২.৯৪ শতাংশ।
দেশে গত ২৪ ঘন্টায় কোভিডে নতুন করে আক্রান্ত হয়েছেন ৩ লক্ষ্য ৪৬ হাজার ৭৮৬ জন। মহারাষ্ট্র, উত্তরপ্রদেশ, দিল্লী, কর্ণাটক, কেরালা, ছত্তিশগড়, উত্তরপ্রদেশ, তামিলনাড়ু, গুজরাট ও রাজস্থান সহ ১০টি রাজ্যে নতুন আক্রান্তের হার ৭৪.১৫ শতাংশ। মহারাষ্ট্রে একদিনেই সর্বাধিক ৬৬ হাজার ৮৩৬ জন আক্রান্ত হয়েছেন। উত্তরপ্রদেশে আক্রান্তের সংখ্যা ৩৬ হাজার ৬০৫। অন্যদিকে কেরালায় একদিনেই আক্রান্তের সংখ্যা ২৮ হাজার ৪৪৭। দেশে ১২টি রাজ্যে দৈনিক আক্রান্তের রেখাচিত্র ঊর্দ্ধমুখী।
দেশে সুস্পষ্টভাবে করোনায় আক্রান্তের সংখ্যা ২৫ লক্ষ ৫২ হাজার ৯৪০, যা মোট আক্রান্তের ১৫.৩৭ শতাংশ। অবশ্য গত ২৪ ঘন্টায় সুস্পষ্টভাবে করোনায় আক্রান্তের সংখ্যা ১ লক্ষ ২৪ হাজার ৩২৪টি কমেছে। ৭টি রাজ্যে সুস্পষ্টভাবে করোনায় আক্রান্তের হার দেশে মোট আক্রান্তের ৬৬.৬৬ শতাংশ। এই ৭টি রাজ্য হল- মহারাষ্ট্র, ছত্তিশগড়, উত্তরপ্রদেশ, কর্ণাটক, রাজস্থান, গুজরাট এবং কেরালা।
জাতীয় স্তরে কোভিডে মৃত্যুহার কমে বর্তমানে দাঁড়িয়েছে ১.১৪ শতাংশ। গত ২৪ ঘন্টায় মৃত্যু হয়েছে ২ হাজার ৬২৪ জনের। ১০টি রাজ্যে মৃত্যুহার ৮২.২৮ শতাংশ। মহারাষ্ট্রে একদিনেই সর্বাধিক ৭৭৩ জনের মৃত্যু হয়েছে। দিল্লীতে একদিনেই মারা গেছেন ৩৪৮ জন।
দেশে ১১টি রাজ্য ও কেন্দ্রশাসিত অঞ্চলে গত ২৪ ঘন্টায় কোভিডে মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে লাদাখ, ত্রিপুরা, মেঘালয়, মিজোরাম, লাক্ষ্মাদ্বীপ, সিকিম, মণিপুর, নাগাল্যান্ড, আন্দামান ও নিকোবর দ্বীপপুঞ্জ, অরুণাচলপ্রদেশ প্রভৃতি।
CG/BD/NS
(Visitor Counter : 144
বিদেশমন্ত্রক
মুম্বাইয়ে আজ আইসিসিআর-এর পক্ষ থেকে ঐতিহ্যবাহী ও লোকশিল্পীদের জন্য একটি ভার্চুয়াল প্ল্যাটফর্ম- 'কালা বিশ্ব'এর সূচনা করা হয়েছে
মুম্বাই, ১৮জুলাই, ২০২১
ইন্ডিয়ান কাউন্সিল ফর কালচারাল রিলেশনস  আজ তার মুম্বাই কেন্দ্র থেকে ‘কালা বিশ্বা’ নামে একটি নতুন প্রচারাভিযানের সূচনা করেছে। আইসিসিআর'এর সভাপতি এবং শিক্ষা, মহিলা, শিশু ও যুব ও ক্রীড়া সম্পর্কিত সংসদীয় স্থায়ী কমিটির চেয়ারম্যান ডঃ বিনয় সহস্রবুদ্দে, এদিন "কলা বিশ্ব" প্রচারাভিযানের আওতায় প্রথম কর্মসূচির উদ্বোধন করেন। এই প্রচারাভিযানের আওতায় আগামী ৬ মাস ধরে পর্যায়ক্রমে একাধিক কর্মসূচির আয়োজন করা হবে,যাতে ঐতিহ্যবাহী লোক শিল্পী, স্থানীয় শিল্পী / কলাকুশলীদের কাছে পৌঁছানো যায় এবং গ্রামাঞ্চল থেকে আগত শিল্পীরা কোভিড -১৯ এর কঠিন সময়ে তাদের অভিনয় তুলে ধরার সুযোগ ও প্ল্যাটফর্ম পান।
অনুষ্ঠানে ডঃ সহস্রবুদ্দে জানান , মুরালি,বাসুদেব বা দশাবতার এর মতো ঐতিহ্যবাহী শিল্পের সঙ্গে যুক্ত শিল্পীরা যাতে কোভিডের এই কঠিন সময়ে তাদের শিল্পকর্ম উপস্থাপন করতে পারেন,সেই লক্ষ্যে আইসিসিআর মুম্বাইয় 'কলা বিশ্ব' নামে অনুষ্ঠানের আয়োজন করেছে। দেশের সতেরোটি আইসিসিআর কেন্দ্রে প্রতি মাসে দুই থেকে তিনটি আনুষ্ঠান উপস্থাপন করা হবে বলেও তিনি জানান । মুম্বই, পুনে এবং গোয়া কেন্দ্রগুলিতে আজ থেকে এই প্রচার শুরু হয়েছে বলেও ডঃ সহস্রবুদ্দে উল্লেখ করেন । তিনি আরও বলেন, এই অনুষ্ঠান আইসিসিআরের সঙ্গে যুক্ত বিদেশী শিক্ষার্থীদের ভারতের লোকসংস্কৃতি সম্পর্কে বুঝতে সহায়তা করবে।
আইসিসিআর সম্পর্কে বলতে গিয়ে ডঃ সহস্রবুদ্দে উল্লেখ করেন যে, এই সংস্থা ভারত এবং অন্যান্য দেশের মধ্যে সাংস্কৃতিক সম্পর্ক ও পারস্পরিক বোঝাপড়া ক্ষেত্রে উৎসাহ প্রদান করে থাকে। তিনি আরও বলেন, ১ লক্ষেরও বেশি শিক্ষার্থী ভারতে পড়াশুনার জন্য বিদেশ থেকে আসেন এবং আইসিসিআর তাদের শিক্ষাকতা ও ভারতীয় সংস্কৃতি সম্পর্কে সচেতন করে তোল ক্ষেত্রে সহায়ক ভূমিকা পালন করে । উদ্বোধন অনুষ্ঠানের শেষে শিল্পী শ্রী ওম প্রকাশ চভন মহারাষ্ট্রের ঐতিহ্যবাহী লোকনাট্য দশাবতার উপস্থাপন করেন।
CG/SS
(Visitor Counter : 137
প্রধানমন্ত্রীরদপ্তর
উজবেকিস্তান সফরের প্রাক্কালে প্রধানমন্ত্রীর বক্তব্য
নয়াদিল্লি, ১৫ সেপ্টেম্বর, ২০২২
উজবেকিস্তানের রাষ্ট্রপতি মাননীয় মিঃ সাভকত মিরজিইয়োয়েভের আমন্ত্রণে সাংহাই সহযোগিতা সংস্থা  রাষ্ট্র প্রধানদের বৈঠকে যোগ দিতে আমি সমরখন্দ সফর করছি।
এসসিও শিখর সম্মেলনে আমি আঞ্চলিক আন্তর্জাতিক বিভিন্ন বিষয়ে এবং এসসিও-র বিস্তার প্রসঙ্গে আলোচনা করবো। এছাড়া, উজবেক পৌরহিত্যে বাণিজ্য, অর্থনীতি, সংস্কৃতি ও পর্যটন ক্ষেত্রে পারস্পরিক সহযোগিতার বিষয়ে বিভিন্ন সিদ্ধান্ত গ্রহণ করার সম্ভাবনা রয়েছে।
আমি সমরখন্দে রাষ্ট্রপতি মিরজিইয়োয়েভের সঙ্গে সাক্ষাতের জন্য উৎসুক। আমি ২০১৮ সালে তাঁর ভারত সফরের কথা স্মরণ করছি। ২০১৯ সালে তিনি ভাইব্রেন্ট গুজরাট শিখর সম্মেলনে সম্মানীয় অতিথি হিসাবে অংশ নিয়েছিলেন। শিখর সম্মেলনে অংশগ্রহণের পাশাপাশি, আমি অন্যান্য নেতাদের সঙ্গে দ্বিপাক্ষিক বৈঠকও করবো।
PG/PM/SB
(
আয়ুষ
অল ইন্ডিয়া ইন্সটিটিউট অফ আর্য়ুবেদ প্রতিষ্ঠানে আয়ুষ মন্ত্রী উদ্ভাবন ও শিল্পোদ্যোগ সংক্রান্ত ইনক্যুবেশন সেন্টার উদ্বোধন করবেন
নয়াদিল্লী, ২৬ অক্টোবর, ২০২১
কেন্দ্রীয় আয়ুষ মন্ত্রী শ্রী সর্বানন্দ সনোওয়াল আগামী ২৯ তারিখ নতুন দিল্লীতে বিজ্ঞান ভবনে এক অনুষ্ঠানে অল ইন্ডিয়া ইন্সটিটিউট অফ আর্য়ুবেদ প্রতিষ্ঠানে উদ্ভাবন ও শিল্পোদ্যোগ সংক্রান্ত ইনক্যুবেশন সেন্টার উদ্বোধন করবেন। এই উপলক্ষ্যে বিভাগীয় প্রতিমন্ত্রী ডাঃ মুঞ্জপারা মহেন্দ্রভাই কালুভাই উপস্থিত থাকবেন। ষষ্ঠ আর্য়ুবেদ দিবস উদযাপনের অঙ্গ হিসেবে এই অনুষ্ঠানের আয়োজন করা হচ্ছে। এছাড়াও আগামী ৩০ তারিখ আর্য়ুবেদ দিবস উদযাপন উপলক্ষ্যে আয়ুষ ক্ষেত্রে স্টার্টআপ শীর্ষক জাতীয় স্তরের এক সেমিনার আয়োজন করা হচ্ছে। এই সেমিনারে আয়ুষ ক্ষেত্রের সঙ্গে যুক্ত প্রতিনিধিরা ছাড়াও ৪০০টি আয়ুষ প্রতিষ্ঠান অংশ নেবে।
শিক্ষা প্রতিষ্ঠানের জ্ঞানকে কাজে লাগিয়ে শিল্পোদ্যোগের প্রসারে অল ইন্ডিয়া ইন্সটিটিউট অফ আর্য়ুবেদ ইতিমধ্যেই একটি ইনক্যুবেশন ও উদ্ভাবন কেন্দ্র গড়ে তুলেছে। আয়ুষ মন্ত্রকের নীতি-নির্দেশিকা অনুযায়ী নতুন আরও একটি ইনক্যুবেশন সেন্টার গড়ে তোলা হচ্ছে। এই কেন্দ্রের মাধ্যমে শিক্ষা প্রতিষ্ঠানের জ্ঞানকে কাজে লাগিয়ে শিল্পোদ্যোগের প্রসার ঘটিয়ে আয়ুষ ক্ষেত্রে যৌথ উদ্যোগের সূচনা করা হবে। উল্লেখ করা যেতে পারে অল ইন্ডিয়া ইন্সটিটিউট অফ আর্য়ুবেদ ১৬ বছর বয়সী বাচ্চাদের জন্য ‘বাল রক্ষা কিট’ নামে একটি রোগ প্রতিরোধ ক্ষমতার উপশম উদ্ভাবন করেছে। ইনক্যুবেশন সেন্টারটির উদ্বোধনের সঙ্গে সঙ্গে বাল রক্ষা কিটের সূচনা হবে। আর্য়ুবেদ দিবস উদযাপনের সময় ১০ হাজার এ ধরণের কিট বা উপকরণ বিনামূল্যে বিতরণের পরিকল্পনা রয়েছে।
CG/BD/NS
(Visitor Counter : 102
কেন্দ্রীয়মন্ত্রিসভা
ঔষধি গাছের বিষয়ে ভারত ও পেরুর মধ্যে সহযোগিতার লক্ষ্যে সমঝোতাপত্র স্বাক্ষরের প্রস্তাবে কেন্দ্রীয় মন্ত্রিসভার অনুমোদন
নতুনদিল্লি, ২৮ আগস্ট, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে আয়ুষ মন্ত্রকের ‘ন্যাশনাল মেডিসিন্যাল প্ল্যান্ট বোর্ড এবং পেরুর স্বাস্থ্য মন্ত্রকের ‘ন্যাশনাল ইনস্টিটিউট অফ হেলথ’ এর মধ্যে ঔষধি গাছের বিষয়ে সহযোগিতার লক্ষ্যে সমঝোতা পত্র স্বাক্ষরের প্রস্তাব অনুমোদিত হয়েছে।
দুটি দেশই জৈব বৈচিত্রে ভরপুর। উভয় দেশেই নানা ঔষধি গাছ আছে। যা চিরায়ত ঔষধ তৈরিতে ব্যবহৃত হয়। ভারত এবং পেরুর মধ্যে সৌহার্দপূর্ণ এবং সহযোগিতামূলক সম্পর্ক রয়েছে। প্রস্তাবিত চুক্তিটি দ্বিপাক্ষিক এই সম্পর্ককে আরো এগিয়ে নিয়ে যাবে। উভয় দেশের কাছেই যা অত্যন্ত গুরুত্বপূর্ণ।
এই চুক্তি স্বাক্ষর হবার সঙ্গে সঙ্গেই দুটি সংস্থা কাজ শুরু করবে। এই কাজ হবে স্বাক্ষরিত চুক্তি অনুসারে। এর জন্য অতিরিক্ত অর্থ বরাদ্দের প্রয়োজন হবে না। আয়ুষ মন্ত্রকের ‘ন্যাশনাল মেডিসিনাল প্ল্যান্ট বোর্ড’-এর জন্য যে বাজেট বরাদ্দ ও কর্মসূচি আছে, সেখান থেকেই গবেষণা, প্রশিক্ষণ, সম্মেলনের প্রয়োজনীয় অর্থ পাওয়া যাবে।
জৈব বৈচিত্রে ভরপুর ভারতে ৭হাজারের বেশি গাছ আছে, যেগুলি আয়ুর্বেদ, ইউনানি, সিদ্ধা, হোমিওপ্যাথি ঔষধের জন্য ব্যবহৃত হয়। পেরুও জৈব বৈচিত্রে ভরপুর। ল্যাটিন আমেরিকার এই দেশের নানা গাছ থেকে ঔষধ তৈরি করা হয়। প্রাচীন যুগ থেকে দুটি দেশের এই রীতির বিষয়টি বিবেচনা করেই প্রস্তাবিত এই চুক্তিটির পরিকল্পনা করা হয়েছে।
CG/CB
(Visitor Counter : 146
বিদ্যুৎমন্ত্রক
বিইই ‘সার্টিফিকেশন কোর্স অফ হোম এনার্জি অডিট’ উদ্যোগের সূচনা করেছে
নয়াদিল্লি, ০৯ ডিসেম্বর, ২০২১
ব্যুরো অফ এনার্জি এফিশিয়েন্সি  আজাদি কা অমৃত মহোৎসবের অঙ্গ হিসাবে ৮-১৪ই ডিসেম্বর পর্যন্ত জাতীয় শক্তি সংরক্ষণ সপ্তাহ উদযাপন করছে। এরই অঙ্গ হিসাবে বুধবার ‘সার্টিফিকেশন কোর্স অফ হোম এনার্জি অডিট’  – এর সূচনা করেছে।
এইচইএ বাড়িতে বিভিন্ন ক্ষেত্রে বিদ্যুৎ ব্যবহারের সরঞ্জাম, যন্ত্রপাতিতে বিদ্যুৎ ব্যবহারের যথাযথ হিসাব, পরিমাণ নির্ধারণ, পর্যবেক্ষণ এবং বিশ্লেষণ ও বিদ্যুৎ ক্ষেত্রে দক্ষতার উন্নতির জন্য সম্ভাব্য সমাধানের পথ অণ্বেষনে সাহায্য করবে। এই কর্মসূচিটি ইঞ্জিনিয়ারিং/ডিপ্লোমা কলেজের শিক্ষার্থীদের মধ্যে বিদ্যুৎ ক্ষেত্রে খরচের হিসাব নিরীক্ষণ, দক্ষতা বৃদ্ধি এবং সংরক্ষণের গুরুত্ব ও উপকারিতা সম্পর্কে সচেতনতা তৈরি করবে। পাশাপাশি, জলবায়ু পরিবর্তন রোধেও সহায়ক হবে।
অন্ধ্রপ্রদেশ, ছত্তিশগড়, দমন ও দিউ, গুজরাট, হরিয়ানা, কর্ণাটক, মধ্যপ্রদেশ, মহারাষ্ট্র, পাঞ্জাব, সিকিম এবং তেলেঙ্গানা – এই ১১টি রাজ্যের সংশ্লিষ্ট পক্ষকে নিয়ে এই সার্টিফিকেশন কোর্স অফ এনার্জি অডিট চালু করা হয়েছে। গতকাল অনলাইনের মাধ্যমে অনুষ্ঠানের সূচনায় বিইই – এর সচিব শ্রী আর কে রাই, যুগ্ম অধিকর্তা অভিষেক শর্মা উদ্বোধনী বক্তব্য রাখেন। কেরলের এনার্জি ম্যানেজমেন্ট সেন্টারের অধিকর্তা ডঃ আর হরিকুমার “ওভার ভিউ অ্যান্ড ওয়ে ফরওয়ার্ড ফর সার্টিফিকেশন কোর্স অন হোম এনার্জি অডিট” শীর্ষক বিষইয়ের ওপর বক্তব্য পেশ করেন। সারা দেশ থেকে ৫০টি কলেজ ও প্রতিষ্ঠানের ৩০০ জনেরও বেশি শিক্ষার্থী এই ওয়েবিনারে অংশ নেন।
CG/SS/SB
(Visitor Counter : 109
রেলমন্ত্রক
পয়লা জুন থেকে শুরু হতে চলা ২০০টি ট্রেনের টিকিট বুকিং চলছে
নয়াদিল্লী, ২৩ মে, ২০২০
কেন্দ্রীয় স্বাস্থ্য এবং পরিবার কল্যাণ মন্ত্রক ও স্বরাষ্ট্র মন্ত্রকের সঙ্গে আলোচনার পর রেল মন্ত্রক আগামী পয়লা জুন থেকে আংশিকভাবে কিছু রেল পরিষেবা চালু করার সিদ্ধান্ত নিয়েছে। এই সিদ্ধান্ত অনুযায়ী ভারতীয় রেল ২০০টি ডেলি প্যাসেঞ্জার ট্রেন চালাবে। পয়লা জুন থেকে চালু হওয়া এই ট্রেনগুলির বুকিং ২১শে মে থেকেই শুরু হয়েছে। ভারতীয় রেল গত পয়লা মে শ্রমিক স্পেশাল ট্রেন এবং ১২ই মে থেকে ৩০টি বিশেষ এসি ট্রেন চালিয়েছে। এছাড়াও অতিরিক্ত এই ট্রেনগুলি চলবে। এই ট্রেনগুলির অনলাইন টিকিট বুক করা যাবে আইআরসিটিসি ওয়েবসাইট অথবা মোবাইল অ্যাপের মাধ্যমে। একইসঙ্গে ভারতীয় রেল রিজার্ভেশন কাউন্টার, কমন সার্ভিস সেন্টার এবং টিকিট এজেন্টের মাধ্যমেও টিকিট বুক করার অনুমতি দিয়েছে। এই ট্রেনের বুকিং শুরু হয় ২১শে মে। ২২শে মে রাত ৮টা ১৪ মিনিট পর্যন্ত ২০০টি ট্রেনের টিকিট বুকিং চলে এবং ১৪ লক্ষ ১৩ হাজার ২৭৭ জন যাত্রী ৬ লক্ষ ৫২ হাজার ৬৪৪টি অনলাইন টিকিট বুক করেছেন।
(CG/SS/NS
পেট্রোলিয়ামওপ্রাকৃতিকগ্যাসমন্ত্রক
তেল ও গ্যাসের আমদানি নির্ভরতা কমাতে পরিকল্পনা রিপোর্ট পেশ করেছে উচ্চ পর্যায় কমিটি
নয়াদিল্লি, ২১ মে, ২০১৯
বিদেশ থেকে তেল ও গ্যাস আমদানি কমিয়ে দেশে তেল ও গ্যাস উৎপাদনের জন্য গবেষনা উন্নয়ন কেন্দ্র গড়ে তোলা এবং এক্ষেত্রে পণ্য পরিষেবা করের কি সুবিধা পাওয়া যায় তা খতিয়ে দেখতে কেন্দ্রীয় সরকার গঠিত উচ্চ পর্যায়ের কমিটি আজ কেন্দ্রীয় পেট্রোলিয়াম ও প্রাকৃতিক গ্যাস, দক্ষতা উন্নয়ন দপ্তরের মন্ত্রী ধর্মেন্দ্র প্রধানের কাছে প্রস্তাবিত রিপোর্ট পেশ করেছে। উচ্চ পর্যায়ের কমিটিতে থাকা এইচএলসি-র বিশিষ্ট বিজ্ঞানী ডঃ অনিল কাকোধকর এবং কর বিশেষজ্ঞ শ্রী সিদ্ধার্থ প্রধান যৌথভাবে তেল ও গ্যাস অধিগ্রহণ, একত্রীকরণ ও নতুন সম্ভাবনার দিকগুলি খতিয়ে দেখেন। কমিটির পেশ করা রিপোর্টের ভিত্তিতে পরবর্তী সময় পেট্রোলিয়াম এবং প্রাকৃতিক গ্যাস মন্ত্রক নীতি নির্ধারণ করবে।
CG/SS/NS
(Visitor Counter : 56
প্রধানমন্ত্রীরদপ্তর
কাশী সকলের জন্য অপেক্ষা করছে এবং এখানে আসা সকলকে মুগ্ধ করবে : প্রধানমন্ত্রী
নয়াদিল্লি, ১৫ এপ্রিল, ২০২৩
প্রধানমন্ত্রী শ্রী নরেন্দ্র মোদী কাশী কেন ভ্রমণ করা উচিত সে সম্পর্কে ১০টি কারণ দেখিয়ে এক নাগরিকের করা ট্যুইটের জবাব দেন।
প্রধানমন্ত্রী তাঁর ট্যুইটে বলেন;
“আমি সম্মত, তবে এই ১০টি কারণ ছাড়াও আরও অনেক কারণ রয়েছে।
কাশী আপনাদের সকলের জন্য অপেক্ষা করছে এবং এখানে ভ্রমণকারী সকলকে মুগ্ধ করবে।”
PG/PM/NS
(
বিদ্যুৎমন্ত্রক
এনটিপিসি গ্রুপ দ্বিতীয় ত্রৈমাসিক উৎপাদনের ক্ষেত্রে ১৩.৩ শতাংশ অগ্রগতি রেকর্ড করেছে
নয়াদিল্লি, ১ অক্টোবর, ২০২০
এনটিপিসি গ্রুপের অধীন সংস্থাগুলি প্রতি বছরের জুলাই থেকে সেপ্টেম্বর পর্যন্ত দ্বিতীয় ত্রৈমাসিকে বিদ্যুৎ উৎপাদনের ক্ষেত্রে দুই অঙ্কের অর্থাৎ, ১৩.৩ শতাংশ অগ্রগতি রেকর্ড করেছে। আলোচ্য সময়ে এনটিপিসি গ্রুপের সংস্থাগুলি গত বছরের তুলনায় এবার ১৪৫.৮৭ বিলিয়ন ইউনিট উৎপাদন করেছে যা ০.৪ শতাংশ বেশি।
এনটিপিসি লিমিটেডের পক্ষ থেকে জারি করা বিবৃতি অনুযায়ী, এনটিপিসি-র কয়লা-ভিত্তিক বিদ্যুৎ উৎপাদন কেন্দ্রগুলিতে এপ্রিল থেকে সেপ্টেম্বর পর্যন্ত সময়ে ৯৪.২১ শতাংশ হারে বিদ্যুৎ উৎপাদিত হয়েছে। গত বছর ওই একই সময়ে বিদ্যুৎ উৎপাদনের হার ছিল ৯০.২৬ শতাংশ।
এনটিপিসি গ্রুপের মোট বিদ্যুৎ উৎপাদন ক্ষমতা ৬২.৯ গিগাওয়াট। এই গ্রুপের অধীনে ৭০টি বিদ্যুৎ উৎপাদন কেন্দ্র রয়েছে। এর মধ্যে ২৪টি কয়লা-ভিত্তিক, সাতটি গ্যাস অথবা তরল জ্বালানি-ভিত্তিক, একটি জলবিদ্যুৎ, ১৩টি পুনর্নবীকরণযোগ্য সহ ২৫টি সহযোগী এবং যৌথ উদ্যোগে গঠিত বিদ্যুৎ কেন্দ্র রয়েছে।
CG/BD/DM
(Visitor Counter : 70
অর্থমন্ত্রক
কেন্দ্রীয় অর্থমন্ত্রী আগামী সোমবার বিভিন্ন রাজ্যের মুখ্যমন্ত্রী, উপ-রাজ্যপাল ও রাজ্যগুলির অর্থমন্ত্রীদের সঙ্গে বৈঠকে মিলিত হবেন
নয়াদিল্লি, ১২ নভেম্বর, ২০২১
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আগামী সোমবার  ভার্চ্যুয়াল পদ্ধতিতে বিভিন্ন রাজ্যের মুখ্যমন্ত্রী, কেন্দ্রশাসিত অঞ্চলের উপ-রাজ্যপাল ও রাজ্যগুলির অর্থমন্ত্রীদের সঙ্গে বৈঠকে মিলিত হবেন। এই বৈঠকে একাধিক কেন্দ্রীয় মন্ত্রকের সচিব, রাজ্যগুলির মুখ্যসচিব ও অর্থ সচিবরাও যোগ দেবেন।
কোভিড-১৯ মহামারীর দরুণ অগ্রগতি শ্লথ হয়েছে। অবশ্য, চলতি অর্থবর্ষের প্রথম ত্রৈমাসিক শেষে অর্থ-ব্যবস্থায় গতি ফিরে আসতে দেখা গেছে। আর্থিক ক্ষেত্রের একাধিক সূচক প্রাক-কোভিড সময়ের সমতুল হয়ে উঠেছে। দ্রুত বিকাশশীল অর্থনীতি হিসাবে আন্তর্জাতিক অর্থ ভান্ডার  এবং বিশ্ব ব্যাঙ্ক ভারতের জিডিপি-র বিকাশ হার যথাক্রমে ৯.৫ শতাংশ এবং ৮.৩ শতাংশ হবে বলে আভাস দিয়েছে।
ভারতের প্রতি লগ্নিকারীদের দৃষ্টিভঙ্গী ভালো হওয়া সত্ত্বেও অর্থ ব্যবস্থায় ইতিমধ্যেই যে গতি সঞ্চার হয়েছে, তা সদ্ব্যবহারের প্রয়োজন রয়েছে। চলতি ২০২১-২২ অর্থবর্ষের প্রথম চার মাসে প্রত্যক্ষ বিদেশি বিনিয়োগের পরিমাণ দাঁড়িয়েছে ৬৪ বিলিয়ন মার্কিন ডলার। কেন্দ্রীয় সরকার এবারের বাজেটে বিদেশি বিনিয়োগ বাড়াতে একাধিক পদক্ষেপ নিয়েছে।
এই বৈঠকে অর্থমন্ত্রী সহযোগিতামূলক অগ্রগতির ব্যাপারে তাঁর মতামত পেশ করবেন, যাতে দেশে বিনিয়োগ প্রবাহের অনুকূল বাতাবরণ গড়ে তোলা যায়। বিনিয়োগ-কেন্দ্রিক বিকাশের লক্ষ্যে অনুকূল বাতাবরণ গড়ে তোলার জন্য প্রয়োজনীয় নীতি প্রণয়ন নিয়েও বৈঠকে আলোচনা হবে। সহজে ব্যবসা-বাণিজ্যের প্রসারে, বিনিয়োগ আকৃষ্ট করতে এবং স্থানীয় শহরাঞ্চলীয় স্বশাসিত সংস্থাগুলির কাছ থেকে দ্রুত ছাড়পত্র দেওয়ার বিষয়েও বৈঠকে আলোচনা হবে।
অর্থমন্ত্রীর সঙ্গে এই বৈঠকে রাজ্যগুলিও তাঁদের মতামত পেশ করতে পারবে, যাতে বিনিয়োগের অনুকূল পরিবেশ গড়ে তুলে দ্রুত বিকাশশীল অর্থনীতি হিসাবে ভারতের অগ্রগমন অব্যাহত রাখা যায়।
CG/BD/SB
(Visitor Counter : 145
প্রধানমন্ত্রীরদপ্তর
প্রধানমন্ত্রী বিহারে ১৪ হাজার কোটি টাকা মূল্যের ৯টি মহাসড়ক প্রকল্পের ভিত্তিপ্রস্তর স্থাপন করবেন
নয়াদিল্লী, ১৯ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আগামী ২১শে সেপ্টেম্বর ভিডিও কনফারেন্সের মাধ্যমে বিহারে ৯টি মহাসড়ক প্রকল্পের ভিত্তিপ্রস্তর স্থাপন করবেন।
শ্রী মোদী একইসঙ্গে ‘ঘর তক ফাইবার’ প্রকল্পের উদ্বোধন করবেন। এই প্রকল্পের মাধ্যমে বিহারে ৪৫ হাজার ৯৪৫টি গ্রামকে অপটিক্যাল ফাইবার ইন্টারনেট পরিষেবার মাধ্যমে সংযুক্ত করা হবে।
মহাসড়ক প্রকল্প:
১৪ হাজার ২৯৮ কোটি টাকা ব্যয়ে ৩৫০ কিলোমিটার দীর্ঘ ৯টি মহাসড়ক প্রকল্প গড়ে তোলা হবে। এই মহাসড়ক প্রকল্পের মাধ্যমে বিহারে উন্নয়নের পথ সুগম হবে। এই সড়কগুলি রাজ্য এবং তার আশপাশের অঞ্চলে যোগাযোগ বৃদ্ধিতে সাহায্য করবে। এতে ওই রাজ্যের অর্থনৈতিক সমৃদ্ধি ঘটবে। বিশেষ করে প্রতিবেশী রাজ্য উত্তরপ্রদেশ এবং ঝাড়খন্ডের সঙ্গে যাতায়াত ও পণ্য সামগ্রী পরিবহনে সুবিধা হবে।
প্রধানমন্ত্রী ২০১৫ সালে বিহারে পরিকাঠামগত উন্নয়নের জন্য একটি বিশেষ প্যাকেজের কথা ঘোষণা করেছিলেন। ৫৪ হাজার ৭০০ কোটি টাকা মূল্যের এই প্রকল্প সহ মোট ৭৫টি প্রকল্প গড়ে তোলার কথা। এরমধ্যে ১৩টি প্রকল্পের কাজ শেষ হয়েছে। ৩৮টি প্রকল্পের কাজ চলছে এবং তা বিভিন্ন পর্যায়ে রয়েছে।
এই প্রকল্পগুলির কাজ সম্পূর্ণ হলে একবিংশ শতাব্দীতে বিহারের সমস্ত নদীর ওপর সেতু নির্মাণের কাজ সম্পন্ন হবে এবং জাতীয় সড়কগুলি সম্প্রসারণের কাজও সম্পূর্ণ হবে।
প্রধানমন্ত্রী প্যাকেজের আওতায় গঙ্গা নদীর ওপর ১৭টি সেতু গড়ে উঠবে। ওই রাজ্যে নদীগুলির ওপর ২৫ কিলোমিটার দীর্ঘ সেতুপথ তৈরি হবে।
এই প্রকল্পের আওতায় ৩১ নম্বর জাতীয় সড়কে ভক্তিয়ারপুর-রাজৌলির মধ্যে ৪৭.২৩ কিলোমিটার দীর্ঘ চার লেনের রাস্তা গড়ে উঠবে। এরজন্য খরচ হবে ১১৪৯.৫৫ কোটি টাকা। ৩০ নম্বর জাতীয় সড়কের ওপর আরা-মোহনিয়ার মধ্যে ৫৪.৫৩ কিলোমিটার দীর্ঘ ৪ লেনের রাস্তা গড়ে তোলা হবে। এরজন্য আনুমানিক ব্যয় বরাদ্দ করা হয়েছে ৮৮৫.৪১ কোটি টাকা। ১৩১এর এ জাতীয় সড়কে নরেনপুর-পূর্ণিয়ার মধ্যে ৪৯ কিলোমিটার দীর্ঘ ৪ লেনের রাস্তা গড়ে তোলা হবে। এরজন্য ২ হাজার ২৮৮ কোটি টাকা খরচ হবে। ১৩১এর জি জাতীয় সড়কে ৩৯ কিলোমিটার দীর্ঘ পাটনা-রিংরোড গড়ে তোলা হবে ৯১৩.১৫ কোটি টাকা ব্যয়ে। ১০৬ নম্বর জাতীয় সড়কে কোষী নদীর ওপর ২৮.৯৩ কিলোমিটার দীর্ঘ ৪ লেনের সেতু গড়ে তোলা হবে। এরজন্য ১৪৭৮.৪০ কোটি টাকা খরচ হবে। ১৩১এর বি জাতীয় সড়কে গঙ্গা নদীর ওপর বিক্রমশিলা সেতুর সমান্তরালে ৪.৪৪৫ কিলোমিটার দীর্ঘ ৪ লেনের আর একটি সেতু নির্মাণ করা হবে। এরজন্য ১১১০.২৩ কোটি টাকা খরচ হবে।
ঘর তক ফাইবার:
বিহারে ৪৫ হাজার ৯৪৫টি গ্রামকে ফাইবার কেবল নেটওয়ার্কের মাধ্যমে সংযুক্ত করে তুলতে "ঘর তক ফাইবার" প্রকল্প চালু করা হচ্ছে। এর মাধ্যমে এ রাজ্যের প্রতিটি কোনায় ডিজিটাল বিপ্লব ঘটবে।
এই প্রকল্পটি বাস্তবায়িত করতে ভারত সরকারের বৈদ্যুতিন এবং তথ্য প্রযুক্তি মন্ত্রকের টেলিকম দপ্তর এবং কমন সার্ভিস সেন্টার যৌথ প্রয়াস চালাবে।
বিহারের ৩৪ হাজার ৮২১টি কমন সার্ভিস সেন্টার রয়েছে। তারা এই প্রকল্প বাস্তবায়নে কেবলমাত্র শ্রমশক্তি দিয়েই সাহায্য করবেনা, বিহারের প্রতিটি গ্রামে সাধারণ নাগরিকদের জন্য অপটিক্যাল ফাইবার ইন্টারনেট পরিষেবা পৌঁছে দিতে পেশাদারিত্বের সঙ্গে কাজ করবে। এই প্রকল্পে প্রাথমিক বিদ্যালয়, অঙ্গনওয়াড়ী কেন্দ্র, আশাকর্মী এবং জীবিকা দিদিদের মতো বিভিন্ন ক্ষেত্রে সরকারি প্রতিষ্ঠানে একটি করে ওয়াইফাই এবং ৫টি করে বিনামূল্যে সংযোগ প্রদান করা হবে।
(এই প্রকল্পে ই-শিক্ষা, ই-কৃষি, টেলিমেডিসিন, টেলি আইন এবং অন্যান্য সামাজিক সুরক্ষামূলক প্রকল্পগুলিকে আরও সহজলভ্য হয়ে উঠবে। বিহারের সমস্ত নাগরিকরাই একটিমাত্র বোতাম টিপে সহজেই এই পরিষেবা পাবেন।
CG/SS/NS
নীতিআয়োগ
আন্তর্জাতিক উদ্ভাবন সূচকে প্রথম ৫০টি রাষ্ট্রের মধ্যে ভারত স্থান করে নিয়েছে
নয়াদিল্লি, ০২ সেপ্টেম্বর, ২০২০
ভারত বিশ্ব বৌদ্ধিক সম্পত্তি সংস্থা আয়োজিত আন্তর্জাতিক উদ্ভাবন সূচকে ৪৮তম স্থান দখল করেছে, কোভিড-১৯ মহামারীর মধ্যে এই সাফল্য ভারতের গবেষণা ও উন্নয়ন ব্যবস্থার উদ্যোগকে মান্যতা দিয়েছে। ২০১৫ সালে ভারতের স্থান ছিল ৮১। ২০১৯ – এ ৫২। বিশ্ব বৌদ্ধিক সম্পত্তি সংস্থা ভারতকে মধ্য ও দক্ষিণ এশীয় অঞ্চলের শীর্ষ স্থানীয় উদ্ভাবক বলে স্বীকৃতি দিয়েছে। এই সূচকের অগ্রগতির ফলে দেশে সরকারি ও বেসরকারি গবেষণা প্রতিষ্ঠানগুলির জ্ঞান ভান্ডারকে স্বীকৃতি দেওয়া হ’ল। দেশের উদ্ভাবনমূলক কর্মতৎপরতাকে বিজ্ঞান ও প্রযুক্তি দপ্তর, জৈব প্রযুক্তি দপ্তর এবং মহাকাশ দপ্তর গুরুত্বপূর্ণ ভূমিকা পালন করেছে। নীতি আয়োগ জৈব প্রযুক্তি, ন্যানো প্রযুক্তি, মহাকাশ, পুনর্নবীকরণযোগ্য জ্বালানি সহ বিভিন্ন ক্ষেত্রে উদ্ভাবনমূলক কাজকে নিরলসভাবে উৎসাহ যুগিয়েছে।
এই আন্তর্জাতিক উদ্ভাবন সূচকে দ্রুত উঠে আসার জন্য দেশ সক্রিয়। প্রধানমন্ত্রী শ্রী নরেন্দ্র মোদীর আত্মনির্ভর ভারত অভিযান তখনই বাস্তবায়িত হতে পারে, যখন বিভিন্ন বৈজ্ঞানিক উদ্ভাবনের ক্ষেত্রে ভারত বিশ্বের অন্যান্য মহাশক্তিধর দেশগুলির সঙ্গে প্রতিযোগিতা গড়ে তুলতে পারবে। এক্ষেত্রে নতুন দৃষ্টান্ত স্থাপন এবং পরবর্তী সূচকে প্রথম ২৫টি দেশের মধ্যে জায়গা করে নেওয়ার জন্য দেশকে সক্রিয় হতে হবে।
CG/CB/SB
(Visitor Counter : 133